MEB วิ่งแรง 8% ลุ้นกำไรปีนี้โต 18% รับแผนบุกตปท. เต็มสูบ
MEB บวกเฉียด 8% โบรกมองกำไร 3 ปี โตเฉลี่ย 18% รับแผนขยายตลาดต่างประเทศมากขึ้น – มีความสามารถทำกำไรที่สูงขึ้น
MEB บวกเฉียด 8% โบรกมองกำไร 3 ปี โตเฉลี่ย 18% รับแผนขยายตลาดต่างประเทศมากขึ้น – มีความสามารถทำกำไรที่สูงขึ้น
9 มี.ค. 2566

ผู้สื่อข่าวรายงานว่า วันนี้ (9 มี.ค.66) ราคาหุ้น บริษัท เมพ คอร์ปอเรชั่น จำกัด (มหาชน) หรือ MEB ณ เวลา 10:07 น. อยู่ที่ระดับ 41.75 บาท บวก 3 บาท หรือ 7.74% สูงสุดที่ระดับ 41.75 บาท ต่ำสุดที่ระดับ 39.00 บาทด้วยมูลค่าการซื้อขาย 56.53 ล้านบาท

ด้าน บล.กรุงศรี พัฒนสิน ประเมินว่าปี 65-67 คาด MEB มีกำไรสุทธิ 326 ล้านบาท / 369 ล้านบาท และ 449 ล้านบาท เติบโตเฉลี่ย 18% ตามปัจจัยดังนี้ 1.คาดรายได้ปี 65-67 จะโตต่อเนื่อง 17% ตามภาวะอุตสาหกรรม, การขยายผู้ใช้งานไปกลุ่มที่หลากหลายขึ้น เช่น การ์ตูน, readAwrite และโครงการใหม่ เช่น การเปิดแพลตฟอร์มในตลาดต่างประเทศ 2.ความสามารถในการทำกำไรที่จะสูงขึ้นจากสัดส่วนรายได้สุทธิจากการให้บริการ readAwrite ที่มากขึ้น (ปกติมาร์จิ้นสูงเพราะบริษัทรับรู้รายได้ readAwrite เป็นยอดสุทธิหักส่วนแบ่งที่ให้ผู้เขียนแล้ว) และผลบวกจากการเกิด Economy of scale โดยคาดอัตรากำไรสุทธิปี 65-67 จะปรับขึ้นเป็น 18.9% / 19.1% และ 19.6% ตามลำดับ
 